দেশা: দ্য লিডার
দেশা: দ্য লিডার ২০১৪ সালে মুক্তিপ্রাপ্ত বাংলাদেশী বাংলা ভাষার রাজনৈতিক রোমাঞ্চকর চলচ্চিত্র। ছায়াছবিটি পরিচালনা করেছেন সৈকত নাসির। এটি তার পরিচালিত প্রথম চলচ্চিত্র। ছায়াছবিটির কাহিনী লিখেছেন সৈকত নাসির এবং চিত্রনাট্য লিখেছেন সৈকত নাসির ও আবদুল্লাহ জহির বাবু। ফেয়ার এন্ড লাভলি নিবেদিত ছায়াছবিটি প্রযোজিত ও পরিবেশিত হয় জাজ মাল্টিমিডিয়া ব্যানারে। এতে নাম ভূমিকায় অভিনয় করেছেন শিপন মিত্র। এটি শিপন মিত্রের প্রথম চলচ্চিত্র। অন্যান্য চরিত্রে অভিনয় করেছেন মাহিয়া মাহী, তারিক আনাম খান, সোহেল খান, টাইগার রবি প্রমুখ। চলচ্চিত্রটি ৩৯তম জাতীয় চলচ্চিত্র পুরস্কারে চারটি বিভাগে পুরস্কার অর্জন করে।